
 ROMÂNIA

JUDEŢUL TIMIŞ

COMUNA LIEBLING

Liebling, Nr. 528, Cod poștal: 307245, 
Tel: 0256/396501; Fax: 0256/396421
e-mail. contact@primarialiebling.ro

Nr.314/17.01.2024
RAPORT DE SPECIALITATE
la Proiectul de hotărâre privind aprobarea achiziționării serviciilor juridice de consultanță, de asistență și de reprezentare în justiție pentru apărarea intereselor Comunei Liebling și ale autorității publice locale din Comuna Liebling, județul Timiș, în anul 2025 , precum si aprobarea raportelor de activitate pentru anul 2024 privind activitatea de reprezentare juridică
Având în vedere referatul de aprobare nr.313 din 17.01.2025 întocmit de Primarul Comunei Liebling – dl. Munteanu Ioan-Gheorghe, în calitate de inițiator, 

Ținând cont de: 

- Prevederile art. 109 alin. (3) din O.U.G. nr.57/2019 privind Codul administrativ cu modificările și completările ulterioare;
- HCL nr. 62 din 07.11.2024, privind aprobarea Regulamentului de Organizare și Funcționare al Consiliului Local Liebling, județul Timiș; 
- În conformitate prevederile art. 1 alin. (1) din O.U.G. nr. 26/2012 privind unele măsuri de reducere a cheltuielilor publice și întărirea disciplinei financiare și de modificare și completare a unor acte normative ,, Autoritățile și instituțiile publice ale administrației publice centrale și locale, indiferent de modul de finanțare și subordonare, societățile naționale, companiile naționale și societățile comerciale cu capital integral sau majoritar de stat, precum și regiile autonome care au în structura organizatorică personal propriu de specialitate juridică, nu pot achiziționa servicii juridice de consultanță, de asistență și/sau reprezentare’’.

 Raportat la alin.2 al aceluiași articol se prevede faptul că ,, În situații temeinic justificate, în care activitățile juridice de consultanță, de asistență și/sau reprezentare, necesare autorităților și instituțiilor publice prevăzute la alin. (1), nu se pot asigura de către personalul de specialitate juridică, angajat în aceste entități, pot fi achiziționate servicii de această natură, în condițiile legii, numai cu aprobarea: … lit. b) consiliilor locale, consiliilor județene sau Consiliul General al Municipiului București, după caz pentru autoritățile și instituțiile publice ale administrației publice locale. 
Reținând că în temeiul art.109 alin. (3) din O.U.G. nr. 57/2019, privind Codul administrative cu modificările și completările ulterioare, (3) Atribuția de reprezentare în justiție poate fi exercitată în numele primarului sau după caz al președintelui consiliului județean de către consilierul juridic din aparatul de specialitate ori de către un avocat angajat în condițiile legii. Având în vedere faptul că la nivelul Primăriei Liebling, conform organigramei aprobată prin Hotărâre de Consiliul Local postul de consilier juridic a fost desființat în vederea punerii în aplicare  a prevederilor Legii nr. 296/2023 Art.XVII. (8) Numărul maxim al posturilor corespunzător fiecărei unități/subdiviziuni administrativ-teritoriale, stabilit potrivit art. III alin. (81 ) din Ordonanta de urgentă a Guvernului nr. 63/2010 pentru modificarea si completarea Legii nr. 273/2006 privind finantele publice locale, precum si pentru stabilirea unor măsuri financiare, aprobată cu modificări și completări prin Legea nr. 13/2011, cu modificările si completările ulterioare, si pct. 1 din anexa la respectiva ordonanță de urgență, respectiv reducerea cu 10% a numărului de posturi de la nivelul aparatului de specialitate al primarului, referitor la cele expuse și pentru buna desfășurare a activității juridice, considerăm necesar și oportun, aprobarea achiziționării de servicii juridice de consultanță, de asistență și/sau reprezentare în justiție cu Cabinete de avocatură a Unității administrativ – teritoriale Liebling în anul 2025. 
Vă fac cunoscute că pentru anul 2024 au fost achiziționate servicii juridice în cuantum total de 42.790 de lei, repartizați pe cauze, după cum urmează: 6 cauze având ca obiect Fond Funciar, anulare parțială Titlu de Proprietate, consfințire accord de mediere, suprapunere parcele extravilan, 3 cauze executare silită și contestație la executare, 2 cauze obligație de a face (demolare garaj), 1 cauză contestație Decizie de Impunere, 2 cauze contestație la executare silită, apel și recurs în dosarele din anii prcedenți, consiliere juridică acordată compartimentelor din apartaul de specialitate al primarului, inclusiv consiliere Compartimentului Financiar-Contabilitate, Taxe și Impozite Locale în vederea îndeplinirii corespunzătoare a procedurilor de executare silită a crențelor bugetare restante, etc.. 

                           Secretar general al comunei Liebling,

                                        Mariana-Corina VLAȘCICI


